ਸਿਰਲੇਖ: ਕੋਰੋਨਾਵਾਇਰਸ ਮਹਾਮਾਰੀ ਦੇ ਬਹਾਨੇ ਤੁਹਾਡੀ ਜਸੂਸੀ ਇਸ ਹਦ ਤੱਕ ਕੀਤੀ ਜਾ ਸਕਦੀ ਹੈ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਕੋਰੋਨਾਵਾਇਰਸ ਦੀ ਵੈਕਸੀਨ ਬਣਾਉਣ ਅਤੇ ਵਾਇਰਸ ਨੂੰ ਫੈਲਣ ਤੋਂ ਰੋਕਣ ਲਈ ਵੀ ਤਕਨੀਕ ਦਾ ਇਸਤੇਮਾਲ ਕੀਤਾ ਜਾ ਰਿਹਾ ਹੈ।

ਪਰ ਇਸ ਦੇ ਨਾਲ ਹੀ ਨਿੱਜਤਾ ਦੀ ਉਲੰਘਣਾ ਕਰਨ ਅਤੇ ਨਾਗਰਿਕਾਂ ਉੱਤੇ ਨਿਗਰਾਨੀ ਰੱਖਣ ਦਾ ਦਾਇਰਾ ਵਧਾਉਣ ਲਈ ਵੀ ਅਜਿਹੇ ਤਰੀਕਿਆਂ ਉੱਤੇ ਕੰਮ ਕੀਤਾ ਜਾ ਰਿਹਾ ਹੈ, ਜਿਨ੍ਹਾਂ ਨੂੰ ਪਹਿਲਾਂ ਕਦੇ ਵੀ ਇਸਤੇਮਾਲ ਨਹੀਂ ਕੀਤਾ ਸੀ।

ਆਰਟੀਫੀਸ਼ੀਅਲ ਇੰਟੈਲੀਜੈਂਸ ਨੂੰ ਲੈ ਕੇ ਜਾਣਕਾਰਾਂ ਦੀ ਚੇਤਾਵਨੀ ਦੇ ਬਾਵਜੂਦ ਮਹਾਮਾਰੀ ਨਾਲ ਜੰਗ ਵਿੱਚ ਇਹ ਬੇਹੱਦ ਅਹਿਮ ਸਾਬਿਤ ਹੋ ਰਹੀ ਹੈ।

ਹਾਲ ਹੀ ਵਿੱਚ ਬੀਬੀਸੀ ਹਾਰਡ ਟੌਕ ਪ੍ਰੋਗਾਰਾਮ ਵਿੱਚ ਇਸਰਾਈਲੀ ਵਿਚਾਰਕ ਯੁਵਾਲ ਨੌਆ ਹਰਾਰੀ ਨੇ ਕਿਹਾ ਸੀ, “ਲੋਕ ਪਿੱਛੇ ਮੁੜ ਕੇ ਬੀਤੇ ਸੌ ਸਾਲਾਂ ਵੱਲ ਦੇਖਣਗੇ ਤਾਂ ਉਨ੍ਹਾਂ ਨੂੰ ਪਤਾ ਲੱਗੇਗਾ ਕਿ ਮਹਾਂਮਾਰੀ ਇਤਿਹਾਸ ਦਾ ਉਹ ਦੌਰ ਸੀ ਜਦੋਂ ਨਿਗਰਨੀ ਕਰਨ ਦੀਆਂ ਨਵੀਆਂ ਤਾਕਤਾਂ ਨੇ ਆਪਣੀ ਧਾਕ ਜਮਾਈ ਸੀ।”

“ਖਾਸਕਰ ਇਸ ਦੌਰ ਵਿੱਚ ਇਨਸਾਨ ਦੇ ਸਰੀਰ ਵਿੱਚ ਮਸ਼ੀਨ ਜ਼ਰੀਏ ਨਿਗਰਾਨੀ ਕਰਨ ਦੀ ਕਾਬਲੀਅਤ ਵਧੀ ਹੈ। ਮੈਨੂੰ ਲੱਗਦਾ ਹੈ ਕਿ ਵਿਕਾਸ ਦੀ ਗੱਲ ਕਰੀਏ ਤਾਂ ਇੱਕੀਵੀਂ ਸਦੀ ਦੀ ਸਭ ਤੋਂ ਵੱਡੀ ਕਾਮਯਾਬੀ ਇਹੀ ਹੈ ਕਿ ਇਨਸਾਨ ਨੂੰ ਹੈੱਕ ਕਰਨ ਵਿੱਚ ਕਾਮਯਾਬੀ ਮਿਲ ਗਈ ਹੈ।”

ਉਨ੍ਹਾਂ ਕਿਹਾ, “ਬਾਇਓਮੈਟਰਿਕ ਡੇਟਾ ਇੱਕ ਅਜਿਹਾ ਸਿਸਟਮ ਬਣਾਉਣ ਦੇ ਕਾਬਿਲ ਹੈ ਜੋ ਇਨਸਾਨਾਂ ਨੂੰ ਇਨਸਾਨਾਂ ਤੋਂ ਬਿਹਤਰ ਸਮਝਦਾ ਹੈ।









ਇਸ ਮੰਨ-ਪਰਮੰਨੇ ਵਿਚਾਰਕ ਦਾ ਇਸ਼ਾਰਾ ਉਨ੍ਹਾਂ ਸਮਾਰਟਫੋਨ ਮੋਬਾਈਲ ਐਪਸ ਅਤੇ ਖਾਸ ਕਰ ਕੇ ਬ੍ਰੈਸਲੇਟ ਵੱਲ ਸੀ ਜੋ ਇਹ ਪੜ੍ਹ ਸਕਣਗੇ ਕਿ ਇਨਸਾਨ ਦੇ ਦਿਮਾਗ ਵਿੱਚ ਆਖਿਰ ਕੀ ਚੱਲ ਰਿਹਾ ਹੈ ਅਤੇ ਉਹ ਕਿਸ ਤਰੀਕੇ ਨਾਲ ਇਮੋਸ਼ਨ ਤੋਂ ਗੁਜ਼ਰ ਰਿਹਾ ਹੈ।

ਮੈਨ ਤੇ ਮਸ਼ੀਨ ਇੱਕ ਹੋ ਰਹੇ ਹਨ

ਸੁਣਨ ਵਿੱਚ ਇਹ ਕਿਸੇ ਸਾਈਂਸ ਫਿਕਸ਼ਨ ਦੀ ਕਹਾਣੀ ਵਰਗਾ ਲਗਦਾ ਹੈ ਕਿ ਪਰ ਜਲਦੀ ਹੀ ਇਹ ਸੱਚਾਈ ਬਣ ਸਕਦਾ ਹੈ।

ਵੈਂਕੂਵਰ ਵਿੱਚ ਮੌਜੂਦਾ ਤਕਨੀਕੀ ਮਾਮਲਿਆਂ ਦੇ ਜਾਣਕਾਰ ਕੁਮਾਰ ਬੀ. ਗੰਧਮ ਨੇ ਬੀਬੀਸੀ ਨੂੰ ਦੱਸਿਆ ਕਿ ਇਸ ਤਰ੍ਹਾਂ ਦੇ ਤਜਰਬੇ ਹੁਣ ਐਡਵਾਂਸ ਸਟੇਜ ਉੱਤੇ ਹਨ ਜਿਸ ਵਿੱਚ ਤੁਸੀਂ ਜੋ ਕੁਝ ਸੋਚਦੇ ਹੋ ਉਸ ਦੇ ਬਾਰੇ ਵਿੱਚ ਮਸ਼ੀਨ ਨੂੰ ਪਤਾ ਲਗ ਜਾਵੇਗਾ।

ਇਸਰਾਇਲੀ ਵਿਚਾਰਕ ਯੁਵਾਲ ਨੋਆ ਹਰਾਰੀ

ਡਰਾਈਵਰਲੈੱਸ ਕਾਰ ਬਣਾਉਣ ਦੇ ਕੰਮ ਵਿੱਚ ਲੱਗੀ ਇਲੋਨ ਮਸਕ ਦੀ ਕੰਪਨੀ ਨਿਊਰਾਲਿੰਕ ਇਸ ਪ੍ਰਯੋਗ ਲਈ ਜ਼ਰੂਰੀ ਆਰਥਿਕ ਮਦਦ ਦੀ ਵਿਵਸਥਾ ਕਰ ਰਹੀ ਹੈ।

15.8 ਕਰੋੜ ਡਾਲਰ ਦੀ ਫੰਡਿੰਗ ਦੇ ਨਾਲ ਸ਼ੁਰੂ ਹੋਏ ਅਮਰੀਕਾ ਦੇ ਕੈਲੀਫੋਰਨੀਆ ਦੀ ਇਸ ਸਟਾਰਟ-ਅਪ ਕੰਪਨੀ ਨੇ ਦੁਨੀਆਂ ਦਾ ਸਭ ਤੋਂ ਛੋਟਾ ਚਿੱਪ ਬਣਾਇਆ ਹੈ ਜਿਸ ਨੂੰ ਇਨਸਾਨ ਦੇ ਦਿਮਾਗ ਵਿੱਚ ਫਿਟ ਕੀਤਾ ਜਾ ਸਕੇਗਾ।

ਇਨਸਾਨ ਦੇ ਵਾਲ ਤੋਂ ਵੀ ਬਰੀਕ ਇਸ ਚਿਪ ਨੂੰ ਬਲੱਡ ਵੈਸਲ ਦੇ ਚਾਰੇ ਪਾਸੇ ਬੰਨਿਆ ਜਾ ਸਕਦਾ ਹੈ। ਇਹ ਚਿੱਪ ਇੱਕ ਹਜ਼ਾਰ ਵੱਖ-ਵੱਖ ਥਾਂਵਾਂ ਦੀ ਪਛਾਣ ਕਰ ਸਕਣਗੇ। 

ਇਸ ਨੂੰ ਇੱਕ ਵੀਅਰੇਬਲ ਡਿਵਾਈਸ (ਸਰੀਰ ਉੱਤੇ ਪਹਿਨਣ ਵਾਲੀ ਛੋਟੀ ਜਿਹੀ ਮਸ਼ੀਨ) ਨਾਲ ਜੋੜਨ ਨਾਲ ਇਨਸਾਨ ਦੇ ਦਿਮਾਗ ਵਿੱਚ ਕੀ ਚੱਲ ਰਿਹਾ ਹੈ ਇਹ...